Edwin van der Sar

Edwin van der Sar (født 29. oktober 1970 i Voorhout) er en nederlandsk tidligere fotballmålvakt. Han spilte sist for Manchester United i FA Premier League fra 2005 til 2011. Han er den spilleren med flest landskamper for . Han er en av få fotballspillere som har vunnet Mesterligaen med to forskjellige lag, etter å ha vunnet med nederlandske Ajax i 1995 og engelske Manchester United i 2008. I sistnevnte finale ble han også kåret til UEFA Man of the match.

 Karriere 
 Ajax 
Van der Sar startet sin karriere i FC Foreholte (Voorhouts lokale fotballag), før han gikk til VV Noordwijk. Her ble han oppdaget av Ajax. Etter å ha gått gradene i Ajax' junioravdeling, etablerte han seg på A-laget og hadde en lang og suksessrik periode der. Han var med på å vinne UEFA-cupen i 1991/92-sesongen og Champions League i 1994/95-sesongen. I tillegg ble han kåret til Europas beste keeper av UEFA i 1995. Han stod i mål for Ajax i Champions League-finalen mot Juventus i 1996, men måtte ta til takke med sølvmedalje da laget hans tapte på straffesparkkonkurranse. Han fikk totalt 226 opptredener for Ajax og scoret et mål. Målet kom på et straffespark i 9-1-seieren mot De Graafschap i 1997/98-sesongen.

 Juventus 
Van der Sar ble så kjøpt av det italienske laget Juventus. Der fikk han 66 Serie A-kamper før han mistet plassen til fordel for Gianluigi Buffon. Han ble den første ikke-italiener som voktet buret for Torino-klubben.

 Fulham 
Van der Sar var ikke fornøyd med å sitte på benken for Juventus, og ble kjøpt av Premier League-laget Fulham i 2001. Overgangen var etter rapportene verdt ca. £7,1 millioner.http://news.bbc.co.uk/sport1/low/football/teams/f/fulham/1467554.stm Fulham land Dutch ace van der Sar. BBC Sport (engelsk) Han signerte en fireårskontrakt og fikk i alt 127 ligakamper for London-laget.

 Manchester United 
Van der Sar ble solgt til Manchester United den 1. juni 2005http://news.bbc.co.uk/sport1/hi/football/teams/m/man_utd/4611715.stm Man Utd seal Van der Sar switch. BBC Sport (engelsk) i en overgang som ble rapportert å være verdt ca. 2 millioner pund, men overgangssummen ble aldri offentliggjort. Edwin Van der Sar Bio. ESPN (engelsk) Manchester Uniteds manager, Alex Ferguson, regnet ham som den beste målvakten i klubben siden Peter Schmeichel.http://soccernet.espn.go.com/news/story?id=396279&cc=5739 Van der Sar pen new one-year deal at United. ESPNsoccernet (engelsk)

Den 5. mai 2007 var Van der Sars strafferedning en meget medvirkende årsak til 1-0-seieren mot Manchester City i Manchester-derbyet. Dagen etterpå maktet ikke Chelsea å slå Arsenal på Emirates, noe som resulterte i at Uniteds femtende, og Van der Sars første Premier League-trofé, var et faktum. Han ble også med på PFAs Årets Lag i 2006/07.http://news.bbc.co.uk/sport1/hi/football/6582201.stm Ronaldo secures PFA award double. BBC Sport (engelsk) Tre måneder senere var han svært medvirkende da United tok sin 16. Community Shield-seier. Han reddet tre straffespark på rad i straffesparkkonkurransen mot Chelsea, etter at lagene hadde spilt 1-1 til full tid.http://www.manutd.com/default.sps?pagegid={B4CEE8FA-9A47-47BC-B069-3F7A2F35DB70}&newsid=449978 Reds Lift Community Shield. ManUtd.com (engelsk)

2007/08-sesongen ble Van der Sars beste sesong siden han kom til United. Han hadde flere svært gode opptredener til tross for en plagsom lyskeskade. Han hjalp laget med å sikre sitt andre Premier League-gull på rad på sesongens siste dag. Det hele toppet seg da laget vant Champions League etter at Van der Sar reddet et straffespark fra Nicolas Anelka i straffesparkkonkurransen.http://uk.reuters.com/article/footballNews/idUKL2113749320080521?sp=true  Hero Van der Sar tastes Champions glory again 13 years on. Reuters UK (engelsk)

Den 12. desember 2008 signerte Van der Sar en ett-års kontraktsforlengelse av sin daværende kontrakt, noe som gjør at han blir i klubben til slutten av 2009/10-sesongen.http://news.bbc.co.uk/sport1/hi/football/teams/m/man_utd/7779229.stm Van der Sar extends Man Utd deal. BBC Sport (engelsk)

Den 27. januar 2009 var Van der Sar svært delaktig da Manchester United satte ny klubb- og Premier League-rekord for antall kamper på rad uten å slippe inn mål. Klubbens 5-0-seier mot West Bromwich Albion betød at laget hadde gått 11 kamper, 1 032 minutter, uten å slippe inn mål. Han slo dermed Petr Čechs gamle rekord fra 2004/05 som lød på 10 kamper, 1 025 minutter. I den påfølgende kampen fire dager senere satte Van der Sar ny rekord for hele det engelske ligasystemet. Han slo da Steve Deaths rekord fra 1979 på 1 103 minutter uten innslupne mål.http://news.bbc.co.uk/sport2/hi/football/eng_prem/7856453.stm Man Utd 1-0 Everton. BBC Sport (engelsk) Nok en kamp uten å slippe inn mål fulgte mot West Ham den 8. februar 2009. Van der Sar forlenget da rekorden til 1 212 minutter uten innslupne mål. Han slo dermed den britiske rekorden satt av Aberdeens Bobby Clark i 1971, som lød på 1 155 minutter.http://www.manutd.com/default.sps?pagegid={F9E570E6-407E-44BC-800F-4A3110258114}&newsid=6626680 Edwin claims British record. ManUtd.com (engelsk) Den 4. mars slapp Van der Sar «endelig» inn mål igjen. Han gjorde en feil som gav Newcastle Uniteds Peter Løvenkrands muligheten til å score 9 minutter ut i oppgjøret. United battle for points at Newcastle. EuroSport - Yahoo! (engelsk) Van der Sar gikk totalt 1 311 minutter uten å slippe inn mål i ligaen.http://news.bbc.co.uk/sport2/hi/football/eng_prem/7925139.stm We can handle pressure - Ferguson. BBC Sport (engelsk) Dette var uten tvil en av grunnene til at United tok sitt 11. ligamesterskap. United vant flere av kampene 1-0, og tok tittelen foran nesen på Liverpool. Med 21 kamper uten innslupne mål, vant han også Barclays Golden Glove for 2008/09-sesongen. Han klarte derimot ikke å vinne sin tredje Champions League-tittel, da United tapte 2-0 mot Barcelona i finalen i Roma den 27. mai 2009. 

Den 21. februar 2010 signerte Van der Sar nok en ett-års kontraktsforlengelse av sin daværende kontrakt, som da vil si at han vil bli i klubben ut 2010/2011 sesongen og.http://www.skysports.com/story/0,19528,11667_5963792,00.html Van der Sar to sign new deal(engelsk)

 Landslagskarriere 
Van der Sar var med i Nederlands tropp foran 1994-VM, men fikk ikke spilletid. Han måtte vente til den 7. juni 1995 før han fikk sin internasjonale debut, mot . Han stod i mål i tre store turneringer på rad der laget tapte etter straffesparkkonkurranse: EM i 1996, VM i 1998 og EM i 2000. Ettersom  Nederland feilet med å kvalifisere seg til VM i 2002, måtte Van der Sar vente i fire år for sin neste internasjonale turnering.

 EM i 2004 
Under straffesparkkonkurransen mot  i kvartfinalen av Euro 2004 reddet Van der Sar en straffe fra Olof Mellberg. Nederland vant straffesparkkonkurransen 5-4 og avanserte til semifinalene,http://news.bbc.co.uk/sport1/hi/football/euro_2004/3831335.stm Holland end Swede dream. BBC Sport (engelsk) der de tapte mot .http://news.bbc.co.uk/sport1/hi/football/euro_2004/3844465.stm Portugal 2-1 Holland. BBC Sport (engelsk)

 VM i 2006 
Før kampen mot Elfenbenskysten i 2006-VM hadde Van der Sar holdt buret rent i ni tellende landskamper. Van Der Sar Tight-Lipped On Future. Yahoo! Sport UK (engelsk)

Edwin van der Sar har representert  130 ganger. Dermed har han flere landskamper for Nederland enn noen andre. Dette har gjort at han har kommet inn på topp 30 i lista over spillere med flest landskamper for sine landslag. Han slo, som kaptein, Frank de Boers rekord i åttendedelsfinale-kampen mot Portugal i 2006-VM.http://www.rsssf.com/miscellaneous/vandersar-intl.html RSSSF. International Career for Edwin Van der Sar (engelsk)

 EM i 2008 
På sin 37-årsdag ble Van der Sar intervjuet av Radio 538, der han offentliggjorde at han ville gi seg med landslagssfotball etter EM i 2008.http://www.skysports.com/story/0,19528,11095_2834048,00.html Van der Sar to quit Holland. skysports.com (engelsk) Han var kaptein i Nederlands 3-0-seier mot Italia den 9. juni 2008, og også i 4-1-seieren mot Frankrike den 13. juni. Den 21. juni spilte han det som da skulle være hans siste landskamp, 3-1-tapet mot Russland i kvartfinalen av mesterskapet. Kampen ble avgjort ved hjelp av ekstraomganger.http://uk.reuters.com/article/footballNews/idUKB56258120080622  Van der Sar ends Dutch career with painful defeat. UK Reuters (engelsk) Dette var hans 16. kamp i et EM, noe som gjorde at han tangerte rekorden satt av Lilian Thuram et par dager tidligere. Hvis man regner i antall spilte minutter er Van der Sar øverst på lista. Statistikk på Topfootball.net (engelsk)

 Kvalifisering til VM i 2010 
Den 3. oktober 2008, etter ansettelsen av den nye landslagssjefen Bert van Marwijk, bestemte Van der Sar seg for at han ville stå i mål for Nederland under VM-kvalifiseringskampene mot  og . Dette på grunn av skader på både førstevalg Maarten Stekelenburg og Henk Timmer.http://uk.reuters.com/article/worldFootballNews/idUKL330765320081003  Van der Sar makes Dutch comeback for World Cup qualifiers. Reuters (engelsk) Van der Sar holdt buret rent i begge kampene, som ble vunnet med henholdsvis 2-0 og 1-0. I Oslo slo laget hans Norge 1-0 etter scoring av Mark van Bommel, noe som gav Van der Sar en verdig avslutning på landslagskarrieren og hans 130. landskamp.http://www.fifa.com/worldfootball/statisticsandrecords/news/newsid=911534.html  Strikers put in the shade. FIFA (engelsk)

 Personlig 
Van der Sar giftet seg i 2006 med samboeren Annemarie van Kesteren. Bryllupsseremonien foregikk på Beurs van Berlage i Amsterdam den 20. mai 2006.http://www.manchestereveningnews.co.uk/news/s/1051103_van_der_sar_a_quiet_hero_ Van der Sar: A quiet hero. Manchester Evening News (engelsk)

Paret har to barn – sønnen Joe og datteren Lynn. Joe er kanskje best husket for å ha blitt båret i sin fars hender etter at Nederland hadde slått Sverige i straffesparkkonkurranse i kvartfinalen av Euro 2004.

 Karrierestatistikker 
KlubbSesongLigaCupLigacupEuropaAndreInkluderer andre tellende turneringer, inkludert FA Community Shield, UEFA Super Cup, Intercontinental Cup, VM i fotball for klubblagTotaltKampMålKampMålKampMålKampMålKampMålKampMålAjax1990–9190   00   1991–9200  00   1992–93190  30   1993–94320  60   1994–95330  110   1995–96330  110   1996–97330  100   1997–98331  80   1998–99340  60   Totalt2261   550   Juventus1999–2000320   40   2000–01340  60   Totalt660   100   Fulham2001–02370400000004102002–031900000110003002003–04370600000004302004–0534050100000400Totalt127015010110001540Manchester United2005–06380203080005102006–073203000120004702007–082904000100104402008–09330200090404802009–10210002060002902010–1132020009010440Totalt185013050550602640Totalt60415606013801408181
Statistikker per 18. mai 2011http://www.stretfordend.co.uk/playermenu/vandersar.html Edwin van der Sar. StretfordEnd.co.uk (engelsk)

 Meritter 
 Ajax 
 Eredivisie: 1993–94, 1994–95, 1995–96 og 1997–98
 KNVB Cup: 1992–93, 1997–98 og 1998–99
 Mesterligaen: 1994–95
 UEFA-cupen: 1992
 Supercupen: 1995
 Interkontinentalcupen: 1995

 Juventus 
 UEFA Intertoto Cup: 1999

 Fulham 
 UEFA Intertoto Cup: 2002

 Manchester United 
 Premier League: 2006–07, 2007–08, 2008–09 og 2010-11
 Ligacup: 2005–06 og 2008-09
 FA Community Shield: 2007 og 2008
 UEFA Champions League: 2007–08
 VM i fotball for klubblag: 2008

 Individuelt 
 Beste europeiske målvakt: 1995
 Årets målvakt i Nederland: 1994, 1995, 1996 og 1997
 Nederlands Golden Shoe: 1998
 EM 2008: Med på turneringens lag
 Barclays Merit Award: 2008-09
 Barclays Golden Glove: 2008-09

 Referanser 

 Eksterne lenker 

  Edwin van der Sars profil på manutd.com
 Edwin van der Sars profil på united.no

Kategori:Nederlandske fotballspillere
Kategori:Spillere i Fotball-VM 1994
Kategori:Spillere i Fotball-EM 1996
Kategori:Spillere i Fotball-VM 1998
Kategori:Spillere i Fotball-EM 2000
Kategori:Spillere i Fotball-EM 2004
Kategori:Spillere i Fotball-VM 2006
Kategori:Spillere i Fotball-EM 2008
Kategori:Fotballspillere for AFC Ajax
Kategori:Fotballspillere for Juventus FC
Kategori:Fotballspillere for Fulham FC
Kategori:Fotballspillere for Manchester United FC
Kategori:Fotballkeepere som har scoret
Kategori:Vinnere av Mesterligaen i fotball for menn
Kategori:Målvakter i fotball
Kategori:Personer fra Teylingen